43. ΝΟΜΟΘΕΤ.ΔΙΑΤΑΓΜΑ υπ’ αριθ. 59 της 23/23 Σεπτ. 1974 (ΦΕΚ Α΄259) Περί συστάσεως και επαναλειτουργίας πολιτικών κομμάτων. Άρθρ.1.-1.Από της ενάρξεως της ισχύος του παρόντος Ν.Δ/τος επιτρέπεται ελευθέρως η σύστασις πολιτικών κομμάτων ως και η επαναλειτουργία τοιούτων διαλυθέντων κατά το παρελθόν καθ’ οιονδήποτε τρόπον ή των οποίων η λειτουργία και δράσις διεκόπη ή ανεστάλη. 2.Τα πολιτικά κόμματα, υφιστάμενα ή εφεξής ιδρυόμενα, υποχρεούνται όπως προ της αναλήψεως οιασδήποτε δραστηριότητος καταθέσουν εις τον Εισαγγελέα του Αρείου Πάγου δήλωσιν του Αργηγού ή της Διοικούσης Επιτροπής αυτών περιλαμβάνουσαν ότι αι αρχαί του κόμματος αντιτίθενται προς πάσαν ενέργειαν αποσκοπούσαν εις την βίαια κατάληψιν της εξουσίας ή την ανατροπήν του ελευθέρου δημοκρατικού πολιτεύματος. 3.Από της καταθέσεως της κατά την προηγουμένην παράγραφον δηλώσεως, ουδείς περιορισμός υφίσταται ως προς την λειτουργίαν και την δράσιν των πολιτικών κομμάτων, εντός του πλαισίου του πολιτεύματος πλην των απορρεόντων εκ των εκάστοτε γενικώς ισχυουσών συνταγματικών και νομοθετικών διατάξεων. Άρθρ.2.-Δια Π.Δ/των προτάσει των Υπουργών Δικαιοσύνης και Εσωτερικών εκδιδομένων δύναται να ρυθμίζηται παν θέμα σχετικόν προς την εφαρμογήν του παρόντος. Άρθρ.3.-Το Ν.Δ. 800/1971 «περί πολιτικών κομμάτων», (ανωτ.αριθ.40), ο Α.Ν. 509/1948 «περί μέτρων ασφαλείας του κράτους κλπ.» (τόμ.8 σελ. 124,3), ως συνεπληρώθη δια του άρθρ. 6 του Ν.Δ. 4234/1962 «περί ρυθμίσεως θεμάτων αφορώντων την ασφάλειαν της Χώρας» ως και πάσα ετέρα διάταξις αντικειμένη εις τας διατάξεις του παρόντος καταργούνται. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 